title: Euroopan parlamentin päätös (EU, Euratom) 2015/1681, annettu 29 päivänä huhtikuuta 2015, vastuuvapauden myöntämisestä Euratomin hankintakeskuksen talousarvion toteuttamisesta varainhoitovuonna 2013

text:
               30.9.2015

               FI

               Euroopan unionin virallinen lehti

               L 255/325

      EUROOPAN PARLAMENTIN PÄÄTÖS (EU, EURATOM) 2015/1681,
      annettu 29 päivänä huhtikuuta 2015,
      vastuuvapauden myöntämisestä Euratomin hankintakeskuksen talousarvion toteuttamisesta varainhoitovuonna 2013
      EUROOPAN PARLAMENTTI, joka

                  —

                  ottaa huomioon Euratomin hankintakeskuksen lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Euratomin hankintakeskuksen tilinpäätöksestä varainhoitovuodelta 2013 sekä keskuksen vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä keskukselle (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan atomienergiayhteisön perustamissopimuksen 106 A artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 1 artiklan 2 kohdan,

                  —

                  ottaa huomioon Euratomin hankintakeskuksen perussäännöstä 12. helmikuuta 2008 tehdyn neuvoston päätöksen 2008/114/EY, Euratom (4) ja erityisesti sen liitteessä olevan 8 artiklan 9 kohdan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön (A8-0119/2015),

         1.

            myöntää Euratomin hankintakeskuksen toiminnanjohtajalle vastuuvapauden keskuksen talousarvion toteuttamisesta varainhoitovuonna 2013;

         2.

            esittää huomautuksensa oheisessa päätöslauselmassa;

         3.

            kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euratomin hankintakeskuksen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 267.

         (2)  Katso alaviite 1.

         (3)  EUVL L 298, 26.10.2012, s. 1.

         (4)  EUVL L 41, 15.2.2008, s. 15.


title: 2014/263/EU: Neuvoston päätös, annettu 6 päivänä toukokuuta 2014 , Euroopan talous- ja sosiaalikomitean belgialaisen jäsenen nimeämisestä

text:
               12.5.2014

               FI

               Euroopan unionin virallinen lehti

               L 137/6

         NEUVOSTON PÄÄTÖS,
   annettu 6 päivänä toukokuuta 2014,
   Euroopan talous- ja sosiaalikomitean belgialaisen jäsenen nimeämisestä

      (2014/263/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Belgian hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto hyväksyi 13 päivänä syyskuuta 2010 päätöksen 2010/570/EU, Euratom Euroopan talous- ja sosiaalikomitean jäsenten nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi (1).

               (2)

               Yksi Euroopan talous- ja sosiaalikomitean jäsenen paikka on vapautunut Yves VANSCHUEREN in toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Administrateur délégué de COMEOS (Fédération belge du Commerce et des Services), Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2015.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 6 päivänä toukokuuta 2014.

            Neuvoston puolesta

            Puheenjohtaja

         G. STOURNARAS

      (1)  EUVL L 251, 25.9.2010, s. 8.


title: Euroopan parlamentin päätös (EU) 2017/1626, annettu 27 päivänä huhtikuuta 2017, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2015, pääluokka VIII – Euroopan oikeusasiamies

text:
               29.9.2017

               FI

               Euroopan unionin virallinen lehti

               L 252/136

         EUROOPAN PARLAMENTIN PÄÄTÖS (EU) 2017/1626,
   annettu 27 päivänä huhtikuuta 2017,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2015, pääluokka VIII – Euroopan oikeusasiamies
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2015 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2015 (COM(2016) 475 – C8-0276/2016) (2),

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2015 sekä toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (4) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (5) ja erityisesti sen 55, 99, 164, 165 ja 166 artiklan,

               —

               ottaa huomioon työjärjestyksen 94 artiklan ja liitteen IV,

               —

               ottaa huomioon talousarvion valvontavaliokunnan mietinnön (A8-0142/2017),

               1.

               myöntää Euroopan oikeusasiamiehelle vastuuvapauden oikeusasiamiehen talousarvion toteuttamisesta varainhoitovuonna 2015;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan oikeusasiamiehelle, Eurooppa-neuvostolle, neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan tietosuojavaltuutetulle ja Euroopan ulkosuhdehallinnolle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL L 69, 13.3.2015.

      (2)  EUVL C 380, 14.10.2016, s. 1.

      (3)  EUVL C 375, 13.10.2016, s. 1.

      (4)  EUVL C 380, 14.10.2016, s. 147.

      (5)  EUVL L 298, 26.10.2012, s. 1.


title: Neuvoston päätös (EU) 2015/1993, annettu 22 päivänä lokakuuta 2015, hyväksynnän antamisesta sille, että Euroopan komissio tekee Euroopan unionin ja Euroopan atomienergiayhteisön sekä Kosovon välisen vakautus- ja assosiaatiosopimuksen Euroopan atomienergiayhteisön puolesta

text:
               6.11.2015

               FI

               Euroopan unionin virallinen lehti

               L 290/14

         NEUVOSTON PÄÄTÖS (EU) 2015/1993,
   annettu 22 päivänä lokakuuta 2015,
   hyväksynnän antamisesta sille, että Euroopan komissio tekee Euroopan unionin ja Euroopan atomienergiayhteisön sekä Kosovon (1) välisen vakautus- ja assosiaatiosopimuksen Euroopan atomienergiayhteisön puolesta
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottaa huomioon Euroopan komission suosituksen,
   sekä katsoo seuraavaa:

               (1)

               Neuvosto antoi 21 päivänä kesäkuuta 2013 Euroopan komissiolle luvan aloittaa Kosovon kanssa neuvottelut vakautus- ja assosiaatiosopimuksesta, jäljempänä ’sopimus’. Neuvottelut saatiin menestyksekkäästi päätökseen, kun sopimus parafoitiin 25 päivänä heinäkuuta 2014.

               (2)

               Sopimukseen kuuluu myös Euroopan atomienergiayhteisön, jäljempänä ’Euratom’, toimivaltaan kuuluvia asioita.

               (3)

               Sopimus olisi sen vuoksi tehtävä myös Euratomin puolesta Euratomin perustamissopimuksen soveltamisalaan kuuluvien asioiden osalta.

               (4)

               Sopimuksen allekirjoittamiseen ja tekemiseen sovelletaan Euroopan unionista tehdyn sopimuksen ja Euroopan unionin toiminnasta tehdyn sopimuksen soveltamisalaan kuuluvien asioiden osalta erillistä menettelyä.

               (5)

               Sopimus ei vaikuta Kosovon asemaa koskeviin jäsenvaltioiden kantoihin, joista ne päättävät kansallisen käytäntönsä ja kansainvälisen oikeuden mukaisesti.

               (6)

               Lisäksi mikään tässä päätöksessä tai sopimuksen tekstissä käytetty termi, sanamuoto tai määritelmä taikka sopimuksen tekemiseksi tarvittavan oikeusperustan käyttö ei merkitse sitä, että Euratom tunnustaisi Kosovon itsenäiseksi valtioksi, eikä sitä, että yksittäiset jäsenvaltiot tunnustaisivat Kosovon itsenäiseksi valtioksi, jos ne eivät ole sitä aiemmin tehneet.

               (7)

               Sen vuoksi olisi annettava hyväksyntä sille, että Euroatomin puolesta toimiva komissio tekee sopimuksen Euratomin toimivaltaan kuuluvien asioiden osalta,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan hyväksyntä sille, että komissio tekee Euroopan unionin ja Euroopan atomienergiayhteisön sekä Kosovon vakautus- ja assosiaatiosopimuksen Euratomin puolesta (2).
   2 artikla
   Tämä päätös ei vaikuta Kosovon asemaa koskeviin jäsenvaltioiden ja Euratomin kantoihin.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 22 päivänä lokakuuta 2015.

            Neuvoston puolesta

            Puheenjohtaja

         F. ETGEN

      (1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

      (2)  Sopimuksen teksti on liitetty sopimuksen tekemistä unionin puolesta koskevaan neuvoston päätökseen.


Avis juridique important

|

32002D0057

2002/57/EY: Neuvoston päätös, tehty 17 päivänä joulukuuta 2001, Euroopan yhteisöjen ja niiden jäsenvaltioiden ja Viron tasavallan välisestä assosiaatiosta tehtyyn Eurooppa-sopimukseen liittyvän, tiettyjen kalojen ja kalastustuotteiden kauppajärjestelyjen vahvistamista koskevan lisäpöytäkirjan tekemisestä

Virallinen lehti nro L 023 , 25/01/2002 s. 0030 - 0030

Neuvoston päätös,tehty 17 päivänä joulukuuta 2001,Euroopan yhteisöjen ja niiden jäsenvaltioiden ja Viron tasavallan välisestä assosiaatiosta tehtyyn Eurooppa-sopimukseen liittyvän, tiettyjen kalojen ja kalastustuotteiden kauppajärjestelyjen vahvistamista koskevan lisäpöytäkirjan tekemisestä(2002/57/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) On suotavaa täydentää lisäpöytäkirjalla Euroopan yhteisöjen ja niiden jäsenvaltioiden ja Viron tasavallan assosiaatiosta tehtyä Eurooppa-sopimusta(1) etuuskohteluun sovellettavien ehtojen vahvistamiseksi tiettyjen Viron tasavallasta peräisin olevien kalojen ja kalastustuotteiden tuonnissa yhteisöön ja tiettyjen yhteisöstä peräisin olevien kalojen ja kalastustuotteiden tuonnissa Viron tasavaltaan.(2) Sen vuoksi mainittuun Eurooppa-sopimukseen olisi lisättävä uusi tiettyjen kalojen ja kalastustuotteiden kauppajärjestelyjen vahvistamista koskeva pöytäkirja.(3) Pöytäkirja olisi hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisöjen ja niiden jäsenvaltioiden ja Viron tasavallan välisestä assosiaatiosta tehtyyn Eurooppa-sopimukseen liittyvä tiettyjen kalojen ja kalastustuotteiden kauppajärjestelyjen vahvistamista koskeva lisäpöytäkirja.Pöytäkirjan teksti on tämän päätöksen liitteenä.2 artiklaTämän pöytäkirjan voimaantulopäivästä alkaen ei enää sovelleta yhteisön tariffikiintiöiden ja tariffikattojen vahvistamisesta ja hoitomenettelystä tiettyjen Virosta, Latviasta ja Liettuasta peräisin olevien teollisuus- ja kalataloustuotteiden osalta sekä näiden kiintiöiden ja kattojen määräämistä koskevista yksityiskohtaisista säännöistä 8 päivänä elokuuta 1995 annetun neuvoston asetuksen (EY) N:o 2178/95(2) I ja V liitettä.3 artiklaNeuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus yhteisöä sitovasti.Tehty Brysselissä 17 päivänä joulukuuta 2001.Neuvoston puolestaPuheenjohtajaA. Neyts-Uyttebroeck(1) EYVL L 68, 9.3.1998, s. 3.(2) EYVL L 223, 20.9.1995, s. 1, asetus sellaisena kuin se on viimeksi muutettuna komission asetuksella (EY) N:o 2206/98 (EYVL L 278, 15.10.1998, s. 16)


title: 2011/549/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka II – Neuvosto

text:
               27.9.2011

               FI

               Euroopan unionin virallinen lehti

               L 250/23

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka II – Neuvosto
   (2011/549/EU)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2009 (1),
   ottaa huomioon Euroopan unionin lopullisen tilinpäätöksen varainhoitovuodelta 2009 (SEC(2010) 963 – C7-0213/2010) (2),
   ottaa huomioon neuvoston vuosikertomuksen vastuuvapauden myöntävälle viranomaiselle vuonna 2009 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2009 ja toimielinten vastaukset (3),
   ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon yhteisen ulko- ja turvallisuuspolitiikan korkeana edustajana toimivan neuvoston pääsihteerin päätöksen N:o 190/2003 neuvoston jäsenvaltioiden valtuuskuntien jäsenten matkakulujen korvaamisesta (6),
   ottaa huomioon talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (7),
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0088/2011),

               1.

               lykkää päätöstä vastuuvapauden myöntämisestä neuvoston pääsihteerille neuvoston talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL L 69, 13.3.2009.

      (2)  EUVL C 308, 12.11.2010, s. 1.

      (3)  EUVL C 303, 9.11.2010, s. 1.

      (4)  EUVL C 308, 12.11.2010, s. 129.

      (5)  EYVL L 248, 16.9.2002, s. 1.

      (6)  Neuvoston 22. heinäkuuta 2002 vahvistamasta työjärjestyksestä johtuva päätös (EYVL L 230, 28.8.2002, s. 7).

      (7)  EUVL C 139, 14.6.2006, s. 1.
    ---documentbreak---

               27.9.2011

               FI

               Euroopan unionin virallinen lehti

               L 250/25

         EUROOPAN PARLAMENTIN PÄÄTÖSLAUSELMA,
   10. toukokuuta 2011,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka II – Neuvosto
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2009 (1),
   ottaa huomioon Euroopan unionin lopullisen tilinpäätöksen varainhoitovuodelta 2009 (SEC(2010) 963 – C7-0213/2010) (2),
   ottaa huomioon neuvoston vuosikertomuksen vastuuvapauden myöntävälle viranomaiselle vuonna 2009 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2009 ja toimielinten vastaukset (3),
   ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon yhteisen ulko- ja turvallisuuspolitiikan korkeana edustajana toimivan neuvoston pääsihteerin päätöksen N:o 190/2003 neuvoston jäsenvaltioiden valtuuskuntien jäsenten matkakulujen korvaamisesta (6),
   ottaa huomioon talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (7),
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0088/2011),

               A.

               ottaa huomioon, että kansalaisilla on oikeus tietää, mihin heidän maksamansa verot menevät ja miten poliittiset elimet käyttävät niille uskottua valtaa (8),

               B.

               ottaa huomioon, että Kölnissä 3. ja 4. kesäkuuta 1999 kokoontuneen Eurooppa-neuvoston päätelmissä neuvostolle annettiin operationaaliset valmiudet Euroopan yhteisen turvallisuus- ja puolustuspolitiikan vahvistamiseksi,

               C.

               ottaa huomioon, että neuvoston päätöksellä 2004/197/YUTP (9) perustettiin hallinnointijärjestelmä (Athene) Euroopan unionin sellaisten operaatioiden yhteisten kustannusten rahoittamiseksi, joilla on sotilaallista merkitystä tai merkitystä puolustuksen alalla, ja että tällä päätöksellä samoin kuin neuvostossa kokoontuneiden Euroopan unionin jäsenvaltioiden hallitusten edustajien Athene-järjestelmälle myönnettävistä erioikeuksista ja vapauksista 28. huhtikuuta 2004 tekemällä päätöksellä 2004/582/EY (10) Athene-järjestelmälle myönnetään erioikeuksia ja vapauksia ja neuvostolle myönnetään operationaalisia toimivaltuuksia,

               D.

               ottaa huomioon, että neuvoston 28 päivänä helmikuuta 2000 tekemässä päätöksessä 2000/178/YUTP (11) neuvoston pääsihteeristön palvelukseen määräaikaisesti siirrettäviin kansallisiin sotilasalan asiantuntijoihin sovellettavista säännöistä sekä neuvoston 22 päivänä tammikuuta 2001 tekemässä päätöksessä 2001/80/YUTP (12) Euroopan unionin sotilasesikunnan perustamisesta säädetään, että sotilasasiantuntijoiden palvelukseen siirtämisestä aiheutuvat kulut otetaan neuvoston talousarvioon,

               1.

               panee merkille, että vuonna 2009 neuvostolla oli käytettävissään maksusitoumusmäärärahoja yhteensä 642 000 000 euroa (2008: 743 000 000 euroa) ja että niiden käyttöaste oli 92,33 prosenttia eli melkein sama kuin vuonna 2007 (93,31 prosenttia) ja silti alle muiden toimielinten keskiarvon (97,69 prosenttia);

               2.

               katsoo, että Euroopan unionin toiminnasta tehdyn sopimuksen 335 artiklan mukaisesti unionin toimielimillä on toiminnassaan tiettyä hallinnollista riippumattomuutta ja että tämä riippumattomuus edellyttää samanasteista vastuullisuutta ja tilivelvollisuutta; ottaa huomioon, että parlamentti on ainoa välittömillä vaaleilla valittu toimielin ja sen yhtenä tehtävänä on myöntää neuvoston suosituksesta vastuuvapaus unionin yleisen talousarvion toteuttamisesta, ja on näin ollen päättänyt käyttää tätä riippumattomuutta vastuuvapausmenettelyssä ja pitää unionin muiden toimielinten itsenäisesti hallinnoimat yleisen talousarvion pääluokat erillään toisistaan sekä myöntää kaikille näille toimielimille vastuuvapauden erikseen;

               3.

               pitää valitettavana vuosien 2007 ja 2008 vastuuvapausmenettelyihin liittyneitä ongelmia ja toistaa 16. kesäkuuta 2010 antamassaan päätöslauselmassa (13) vastuuvapauden myöntämisestä neuvoston talousarvion toteuttamisesta varainhoitovuonna 2008 ilmaisemansa kannan ja etenkin neuvostolle ja Euroopan parlamentille esittämänsä kehotuksen luoda vastuuvapausmenettelyn yhteyteen vuotuinen menettely, jotta neuvoston talousarvion toteuttamisesta saataisiin kaikki tarvittavat tiedot;

               4.

               toistaa, että neuvoston menoja olisi valvottava samalla tavalla kuin unionin muiden toimielinten menoja, ja suosittelee noudattamaan 16. kesäkuuta 2010 annettua päätöslauselmaa ja etenkin kohtaa, jonka mukaan valvonnan olisi perustuttava seuraaviin kaikkien toimielinten toimittamiin kirjallisiin asiakirjoihin:

                           —

                           edellisen varainhoitovuoden talousarvion toteuttamista koskevat tilit,

                           —

                           tase, johon on merkitty varat ja vastuut,

                           —

                           toimielimen talousarviota ja varainhoitoa koskeva vuosikertomus,

                           —

                           toimielimen sisäisen tarkastajan vuosikertomus,

                     sekä näiden lisäksi vastuuvapausmenettelystä vastaavan valiokunnan kokouksessa suullisesti annettuun selvitykseen;

               5.

               pitää erittäin valitettavana, että neuvoston puheenjohtajavaltio kieltäytyi kutsuista vastuuvapausmenettelystä vastaavan valiokunnan kokoukseen, jossa oli tarkoitus keskustella puheenjohtajavaltion suhtautumisesta ehdotettuun menettelyyn sekä vastuuvapautta koskevista mahdollisista yhteistyömuodoista, kuten myös sitä, että neuvoston pääsihteeri kieltäytyi osallistumasta vastuuvapausmenettelystä vastaavan valiokunnan kokoukseen ja keskustelemasta neuvostoa koskevasta vastuuvapausmenettelystä;

               6.

               panee merkille neuvoston pääsihteerin 4. maaliskuuta 2011 päivättyyn kirjeeseen liitetyn ehdotuksen parlamentin ja neuvoston yhteisymmärryspöytäkirjaksi niiden yhteistyöstä vuosittaisten vastuuvapausmenettelyjen aikana ja neuvoston valmiuden käsitellä vastuuvapausmenettelyä erillään talousarviomenettelystä mutta toistaa, että parlamentin ja neuvoston erilaiset roolit vastuuvapausmenettelyssä on säilytettävä erillään ja että neuvosto on joka tapauksessa aina täysin tilivelvollinen kansalaisia kohtaan käytettävissään olevien varojen suhteen; pitää erittäin valitettavana, että neuvoston puheenjohtaja ja pääsihteeristö eivät suostuneet osallistumaan vastuuvapausmenettelystä vastaavan valiokunnan kokoukseen, jossa ne olisivat voineet antaa tietoja ja vastata kysymyksiin neuvostoa koskevasta varainhoitovuoden 2009 vastuuvapaudesta, ja että ne myös kieltäytyivät toimittamasta kirjallisia vastauksia esittelijän lähettämään kyselyyn; pitää erittäin valitettavana, että neuvoston puheenjohtaja ja pääsihteeristö eivät suostuneet osallistumaan vastuuvapausmenettelystä vastaavan valiokunnan kokoukseen, jossa ne olisivat voineet antaa tietoja ja vastata kysymyksiin neuvostoa koskevasta varainhoitovuoden 2009 vastuuvapaudesta, ja että ne myös kieltäytyivät toimittamasta kirjallisia vastauksia esittelijän lähettämään kyselyyn;

               7.

               panee merkille puheenjohtajavaltio Unkarin hyvän tahdon ja saavutetun edistyksen; pyytää noudattamaan vastuuvapausmenettelyä koskevan tiedonvaihdon parantamiseksi samaa toimintatapaa kuin muiden toimielinten kohdalla seuraavin pääkohdin:

                           —

                           järjestetään neuvoston edustajien ja vastuuvapausmenettelystä vastaavan parlamentin valiokunnan kesken virallinen kokous, johon osallistuvat neuvoston pääsihteeri ja senhetkinen puheenjohtaja sekä vastuuvapausmenettelystä vastaavan valiokunnan puheenjohtajisto, esittelijä ja poliittisia ryhmiä edustavat jäsenet (koordinaattorit ja/tai varjoesittelijät) ja jossa annettaisiin kaikki tarvittavat tiedot neuvoston talousarvion toteuttamisesta,

                           —

                           neuvoston pääsihteeri vastaa vastuuvapausmenettelystä vastaavan valiokunnan neuvostolle esittämiin kysymyksiin, ja

                           —

                           vahvistetaan aikataulu, jossa tämä väliaikainen ratkaisu virtaviivaistetaan ja vakiinnutetaan;

                     ei näin ollen pidä tarpeellisena sitä, että neuvoston kanssa tehtäisiin neuvoston vastuuvapautta koskeva toimielinten välinen sopimus;

               8.

               vaatii, että tilintarkastustuomioistuin arvioi perusteellisesti neuvoston valvontajärjestelmiä samalla tavoin kuin se arvioi tuomioistuimen, oikeusasiamiehen ja tietosuojavaltuutetun järjestelmiä valmistellessaan vuosikertomustaan varainhoitovuodelta 2009;

      Vastuuvapauspäätöksen lykkäämisen syyt

               9.

               toteaa, että lykkäämisen syyt ovat seuraavat:

                           a)

                           neuvosto ei ole suostunut tapaamaan vastuuvapausmenettelystä vastaavaa parlamentin valiokuntaa tai sen esittelijää virallisesti ja muodollisesti keskustellakseen neuvoston talousarvion toteuttamisesta vuonna 2009,

                           b)

                           neuvosto ei suostunut toimittamaan parlamentille kirjallisena tietoja ja asiakirjoja, joita siltä pyydettiin esittelijän 14. joulukuuta 2010 lähettämän kirjeen liitteessä,

                           c)

                           parlamentti ei ole saanut neuvostolta perusasiakirjoja, kuten luetteloa kaikista talousarviosiirroista;

      Neuvostolta vaaditut lisätoimet

               10.

               kehottaa neuvoston pääsihteeriä toimittamaan vastuuvapausmenettelystä vastaavalle parlamentin valiokunnalle 15. kesäkuuta 2011 mennessä kattavat kirjalliset vastaukset seuraaviin kysymyksiin:

                           a)

                           Neuvosto ei ole osallistunut säännöllisesti sitä koskeviin aiempiin vastuuvapauskeskusteluihin vastuuvapausmenettelystä vastaavassa parlamentin valiokunnassa. Sen mukanaolo on kuitenkin erittäin tärkeää, jotta se voisi vastata valiokunnan jäsenten kysymyksiin neuvoston vastuuvapaudesta. Suostuuko neuvosto tulevaisuudessa osallistumaan vastuuvapausmenettelystä vastaavan parlamentin valiokunnan keskusteluihin neuvoston vastuuvapaudesta?

                           b)

                           Miksi neuvosto muuttaa sisäisen tarkastuksen esitystapaa tai -muotoa joka vuosi? Miksi sisäinen tarkastus on vuosi toisensa jälkeen niin niukka, yleisluonteinen ja epäselvä? Voisiko neuvosto esittää vuoden 2010 vastuuvapausmenettelystä lähtien sisäisen tarkastuskertomuksensa muulla kielellä tai muilla kielillä kuin ranskaksi?

                           c)

                           Onko suoritettu ulkoinen tarkastus? Jos on, saisiko vastuuvapausmenettelystä vastaava parlamentin valiokunta sen tarkasteltavakseen? Jos ulkoista tarkastusta ei ole suoritettu, miksi neuvosto on päättänyt jättää sen teettämättä?

                           d)

                           Tähän saakka neuvoston toimiin on kuulunut yhteisrahoitus komission kanssa, ja Lissabonin sopimuksen voimaantulon jälkeen yhteisrahoituksen määrä on lisääntynyt. Mitä tarkastus- ja valvontajärjestelmiä on otettu käyttöön täyden avoimuuden varmistamiseksi? Koska Lissabonin sopimus lisäsi yhteisrahoitusta komission kanssa, mitä neuvoston mielestä tarkoittaa tarkoituksenmukaisiin kyselyihin vastaaminen?

                           e)

                           Vuosikertomuksessaan varainhoitovuodelta 2009 tilintarkastustuomioistuin havaitsi, että neuvosto ei noudattanut hankintamenettelyn tuloksen julkaisemiseen liittyviä varainhoitoasetuksen sääntöjä kahdessa yhteensä kuudesta tarkastetusta hankintamenettelystä. Onko neuvosto tarkastanut lisää samankaltaisten hankintamenettelyjen otoksia? Onko sisäistä menettelyä järkeistetty, jotta vastaavat tapaukset voitaisiin jatkossa välttää?

                           f)

                           Euroopan unionin erityisedustajien palveluksessa oleva henkilöstö: Voisiko neuvosto ilmoittaa Euroopan unionin erityisedustajien palveluksessa olevan henkilöstönsä määrän (koko henkilöstö, henkilöstötaulukkoon sisältyvät virat ja muut), virkojen määrän ja palkkaluokan vuonna 2009? Miten Euroopan unionin erityisedustajien palveluksessa olevan henkilöstön virat jaetaan neuvoston ja Euroopan ulkosuhdehallinnon kesken ja milloin tämä tapahtuu? Kuinka paljon kukin erityisedustaja sai matkamäärärahoja? Kuinka monta Euroopan unionin erityisedustajien palvelukseen kuuluvaa henkilöä siirrettiin 1. tammikuuta 2011 Euroopan ulkosuhdehallinnon palvelukseen? Kuinka moni virka pysyy neuvostossa ja miksi?

                           g)

                           Varainhoitoa koskevan selvityksen (11327/10, FIN 278) 2.2 kohdassa neuvosto korostaa Lissabonin sopimuksesta johtuvia talousarviokysymyksiä. Onko neuvosto ratkaissut Javier Solanan menoja koskevat ongelmat? Mikä osa menoista maksetaan neuvoston talousarviosta ja mikä osa komission talousarviosta?

                           h)

                           Mihin toiminta-, hallinto-, henkilöstö-, kiinteistö- ja muihin menoihin neuvosto varautui vuonna 2009 korkean edustajan / komission varapuheenjohtajan viran perustamista varten?

                           i)

                           Korkea edustaja / komission varapuheenjohtaja astui virkaansa 1. joulukuuta 2009. Miten kustannukset (henkilöstömenot, matkakulut jne.) jaettiin neuvoston ja komission kesken? Miten neuvosto valmisteli korkean edustajan / varapuheenjohtajan talousarvion vuodeksi 2010? Mitä budjettikohtia ja summia toimintaan varattiin?

                           j)

                           Mitä vaikutuksia neuvoston kiinteistösuunnitelmiin on sillä, että toimistotilaa vapautuu, kun henkilöstöä siirtyy ulkosuhdehallinnon palvelukseen? Onko näiden toimistotilojen jatkokäyttöä suunniteltu? Kuinka suuriksi muuttokustannukset arvioidaan? Milloin muuttoja koskevat mahdolliset tarjouskilpailuilmoitukset on julkaistu?

                           k)

                           Mitä olivat yhteisen ulko- ja turvallisuuspolitiikan (YUTP) tai yhteisen turvallisuus- ja puolustuspolitiikan (YTPP) tehtäviin liittyvät hallinto- ja toimintamenot, jotka rahoitettiin ainakin osittain unionin vuoden 2009 talousarviosta? Mikä oli vuoden 2009 YUTP-menojen kokonaismäärä? Voisiko neuvosto yksilöidä ainakin tärkeimmät operaatiot ja niiden kustannukset vuonna 2009?

                           l)

                           Mitkä olivat kustannukset neuvoston YUTP/YTPP-työryhmien kokouksista Brysselissä ja muualla, ja missä näitä kokouksia järjestettiin?

                           m)

                           Mitä hallinnollisia menoja liittyi yhteisen turvallisuus- ja puolustuspolitiikan sotilasoperaatioiden toteuttamiseen? Mikä osuus sotilasoperaatioiden kokonaismenoista rahoitettiin unionin talousarviosta?

                           n)

                           Mitä olivat Athene-järjestelmän toimintaan liittyvät hallintomenot, kuinka monta virkaa kyseiseen järjestelmään tarvittiin ja aiotaanko järjestelmään liittyviä virkoja siirtää Euroopan ulkosuhdehallintoon? Kenelle viranhaltijat raportoivat?

                           o)

                           Neuvoston henkilöstötaulukkoon sisältyvien toimien täyttöaste on alhainen (91 prosenttia vuonna 2009, 90 prosenttia vuonna 2008). Vaikuttaako tämä jatkuvasti alhainen täyttöaste jollain tavoin neuvoston pääsihteeristön toimintaan? Pystyykö neuvoston pääsihteeristö hoitamaan kaikki tehtävänsä nykyisellä täyttöasteella? Koskeeko alhaisen täyttöasteen ongelma tiettyjä yksiköitä? Mistä jatkuvat epäjohdonmukaisuudet johtuvat?

                           p)

                           Kuinka monta virkaa osoitettiin kaiken kaikkiaan politiikkojen koordinointiin ja hallinnolliseen tukeen (komission vuotuisten henkilöstökartoitusten määritelmien mukaan)? Mikä on niiden osuus virkojen kokonaismäärästä?

                           q)

                           Saavuttaakseen vuoden 2009 hallinnolliset tavoitteensa neuvosto lisäsi työskentelymuotoihinsa etätyöskentelyn. Miten neuvosto aikoo osoittaa tämän työskentelymuodon tehokkuuden? Voiko neuvosto kertoa myös, mitä tähän liittyviä lisätoimia on toteutettu etenkin varainhoidon laadun parantamiseksi ja mikä on ollut niiden vaikutus?

                           r)

                           Neuvosto lisäsi henkilöstötaulukkoonsa 15 virkaa (8 AD-virkaa ja 7 AST-virkaa) täyttääkseen Irlannin kieliyksikön henkilöstötarpeet. Kuinka paljon henkilöstöä työskentelee muissa kieliyksiköissä (kielittäin jaoteltuna)? Onko hakijamaita varten ja niistä jo palkattu henkilöstöä? Jos vastaus on myönteinen, kuinka monesta virasta on kyse (maittain ja kielittäin jaoteltuna)?

                           s)

                           14. joulukuuta 2007 perustettiin mietintäryhmä, jonka jäsenet nimitettiin 15. ja 16. lokakuuta 2008. Miksi tarvittavaa rahoitusta ei voitu suunnitella ja ottaa vuoden 2009 talousarvioon? Oliko vuoden 2009 talousarviosta ennakoimattomia menoja koskevasta varauksesta tehty siirto budjettikohtaan, joka luotiin vuonna 2007 rakenteen rahoittamiseksi, todella talousarvion kannalta täysin neutraali? Neuvosto osoitti mietintäryhmälle 1 060 000 euroa. Kuinka monta virkaa ryhmälle voidaan osoittaa?

                           t)

                           Valtuuskuntien matkoihin liittyvät menot vaikuttavat edelleen ongelmallisilta (ks. 15. kesäkuuta 2010 annettu neuvoston muistio SGS10 8254, II luetelmakohta, s. 4). Miksi nämä menot on jaettu niin moneen eri budjettikohtaan?

                           u)

                           Miksi sisäinen tarkastus pitää edelleen tarpeellisena lisätä maininnan valtuuskuntien jäsenten matkakuluista ja tulkkauskuluista, vaikka parlamentti on kritisoinut sitä ankarasti kahdessa viimeisessä neuvoston vastuuvapautta koskevassa päätöslauselmassa?

                           v)

                           Neuvosto on jälleen käyttänyt jäljelle jääneitä tulkkausmäärärahoja valtuuskuntien matkoista aiheutuneiden lisäkulujen rahoittamiseen. Tämän vuoksi vuoden 2009 matkakustannussitoumukset olivat huomattavasti alkuperäistä talousarviota alhaisemmat, alle puolet siirron jälkeen käytettävissä olevasta määrästä (talousarvio oli alun perin 36 100 000 euroa ja siirron jälkeen 48 100 000 euroa, kun sitoumukset olivat 22 700 000 euroa). Mitkä olivat syyt tähän 12 000 000 euron siirtoon (ks. varainhoitoa koskeva selvitys 11327/10, FIN 278, 3.3.2 kohta, kuudes luetelmakohta)? Miksi neuvosto arvioi sivulla 12 siirron tulkkausmäärärahoista valtuuskuntien matkakuluihin 12 000 000 euroksi, kun se sivulla 13 on 10 558 362 euroa? Mihin loput siirretyistä tulkkausmäärärahoista on käytetty (siirron kokonaismäärä on 17 798 362 euroa)? Voiko neuvosto lisäksi selittää ennen vuotta 2009 tehtyjen ja vuodelle 2009 siirrettyjen perintämääräysten suurta määrää (12 300 000 euroa) sekä määrärahojen perimistä vuoteen 2007 liittyvien ilmoitusten perusteella (6 300 000 euroa)?

                           w)

                           Vuoden 2008 tapaan neuvosto jakoi vuonna 2009 kiinteistöbudjetistaan huomattavan summan uudelleen ja erityisesti yli kaksinkertaisti Residence Palace -rakennuksen hankintaan tarkoitetut määrärahat alkuperäiseen määrään nähden (määrärahoja lisättiin 17 800 000 euroa vuoden 2009 talousarvioon otetusta 15 000 000 eurosta). Miksi näin meneteltiin? Voiko neuvoston pääsihteeristö ilmoittaa, kuinka paljon tässä konkreettisesti säästettiin? Mitkä olivat Residence Palace -rakennuksen alun perin arvioidut kustannukset? Uskooko neuvosto, että kustannukset pysyvät ennakoidulla tasolla vai nousevatko ne arvioitua korkeammiksi? Miten rakennus aiotaan rahoittaa?

                           x)

                           Neuvoston talousarvion toteuttaminen – seuraavalle varainhoitovuodelle siirretyt määrät: voiko neuvosto arvioida, kuinka suuria olivat ne vuotta 2009 koskevat laskut, joita ei ollut saatu kesäkuuhun 2010 mennessä ja joihin osoitetut määrärahat sen vuoksi siirrettiin, ja ilmoittaa, mitä nämä laskut koskivat?

                           y)

                           Vuonna 2009 kertyneitä käyttötarkoitukseensa sidottuja tuloja siirrettiin varainhoitovuodelle 2010 yhteensä 31 800 000 euroa. Se on noin 70 prosenttia vuoden 2009 käyttötarkoitukseensa sidotuista tuloista. Miksi siirtojen osuus oli näin suuri? Mitä tälle tulolle tapahtuu tai on tapahtunut vuonna 2010?

                           z)

                           Mitä ”tekninen 25 000 000 euron varaus Eurooppa-neuvoston työn aloittamiseksi vuonna 2010” tarkoittaa (ks. varainhoitoa koskeva selvitys, 11327/10, FIN 278, 3.1 kohta, neljäs luetelmakohta)?

                           aa)

                           Missä määrin neuvoston talousarvio on luottamuksellinen, budjettikohdittain eriteltynä?

                           ab)

                           Voiko neuvosto osoittaa, mitä erityisiä toimia on toteutettu sen varainhoidon laadun parantamiseksi, ottaen etenkin huomioon päätökseen vastuuvapauden myöntämisestä neuvostolle talousarvion toteuttamisesta varainhoitovuonna 2007 liitetyn parlamentin 25. marraskuuta 2009 antaman päätöslauselman (14) 5 kohdassa esitetyt seikat?

      Parlamentille esitettävät asiakirjat

               11.

               kehottaa neuvoston pääsihteeriä toimittamaan vastuuvapausmenettelystä vastaavalle parlamentin valiokunnalle 15. kesäkuuta 2011 mennessä seuraavat asiakirjat:

                           a)

                           luettelo kaikista neuvoston talousarviosta vuonna 2009 tehdyistä määrärahasiirroista,

                           b)

                           kirjallinen lausunto Euroopan unionin erityisedustajiin liittyvistä neuvoston matkakuluista,

                           c)

                           jäsenvaltioiden ilmoitukset vuodelta 2007 (ks. varainhoitoa koskeva selvitys, 11327/10, FIN 278, 3.2.2 kohta, toinen luetelmakohta), sekä

                           d)

                           mietintäryhmän raportti, jossa selvitetään, miksi sen raportointikustannukset ovat niin suuria (1 060 000 euroa) (ks. varainhoitoa koskeva selvitys, 11327/10, FIN 278, 2.2 kohta).

      (1)  EUVL L 69, 13.3.2009.

      (2)  EUVL C 308, 12.11.2010, s. 1.

      (3)  EUVL C 303, 9.11.2010, s. 1.

      (4)  EUVL C 308, 12.11.2010, s. 129.

      (5)  EYVL L 248, 16.9.2002, s. 1.

      (6)  Neuvoston 22. heinäkuuta 2002 vahvistamasta työjärjestyksestä johtuva päätös (EYVL L 230, 28.8.2002, s. 7).

      (7)  EUVL C 139, 14.6.2006, s. 1.

      (8)  Euroopan avoimuusaloite.

      (9)  EUVL L 63, 28.2.2004, s. 68.

      (10)  EUVL L 261, 6.8.2004, s. 125.

      (11)  EYVL L 57, 2.3.2000, s. 1.

      (12)  EYVL L 27, 30.1.2001, s. 7.

      (13)  EUVL L 252, 25.9.2010, s. 24.

      (14)  EUVL L 19, 23.1.2010, s. 9.


title: 2005/811/EY: Neuvoston päätös, tehty 14 päivänä marraskuuta 2005, alueiden komitean italialaisen varsinaisen jäsenen ja italialaisen varajäsenen nimeämisestä

text:
               23.11.2005

               FI

               Euroopan unionin virallinen lehti

               L 304/17

      NEUVOSTON PÄÄTÖS,
   tehty 14 päivänä marraskuuta 2005,
   alueiden komitean italialaisen varsinaisen jäsenen ja italialaisen varajäsenen nimeämisestä
   (2005/811/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Italian hallituksen ehdotuksen,
   sekä katsoo seuraavaa:

               (1)

               Neuvosto teki 22 päivänä tammikuuta 2002 päätöksen 2002/60/EY (1) alueiden komitean varsinaisten jäsenten ja varajäsenten nimeämisestä 26 päivänä tammikuuta 2002 alkavaksi ja 25 päivänä tammikuuta 2006 päättyväksi toimikaudeksi.

               (2)

               Alueiden komiteassa on vapautunut varsinaisen jäsenen paikka alueiden komitean varapuheenjohtajan, varsinaisen jäsenen Luciano CAVERIn toimikauden päätyttyä; alueiden komiteassa on vapautunut varajäsenen paikka Rosario CONDORELLIn erottua,

         ON PÄÄTTÄNYT SEURAAVAA:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2006:

               a)

               varsinaiseksi jäseneksi:
               Luciano CAVERI
               Presidente della Regione autonoma Valle d'Aosta

               b)

               varajäseneksi:
               Rosario CONDORELLI
               Assessore Comunale del Comune di Sant'Agata Li Battiani (Catania).

         2 artikla
   Tämä päätös julkaistaan Euroopan unionin virallisessa lehdessä.
   Se tulee voimaan päivänä, jona se tehdään.

      Tehty Brysselissä 14 päivänä marraskuuta 2005.

            Neuvoston puolesta

            Puheenjohtaja

         T. JOWELL

      (1)  EYVL L 24, 26.1.2002, s. 38.


title: Neuvoston päätös (EU) 2015/627, annettu 20 päivänä huhtikuuta 2015, pysyviä orgaanisia yhdisteitä koskevan Tukholman yleissopimuksen osapuolten konferenssin seitsemännessä kokouksessa Euroopan unionin puolesta esitettävästä kannasta yleissopimuksen liitteisiin A, B ja C tehtäviä muutoksia koskeviin ehdotuksiin

text:
               22.4.2015

               FI

               Euroopan unionin virallinen lehti

               L 103/8

         NEUVOSTON PÄÄTÖS (EU) 2015/627,
   annettu 20 päivänä huhtikuuta 2015,
   pysyviä orgaanisia yhdisteitä koskevan Tukholman yleissopimuksen osapuolten konferenssin seitsemännessä kokouksessa Euroopan unionin puolesta esitettävästä kannasta yleissopimuksen liitteisiin A, B ja C tehtäviä muutoksia koskeviin ehdotuksiin
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Pysyviä orgaanisia yhdisteitä koskeva Tukholman yleissopimus, jäljempänä ’yleissopimus’, hyväksyttiin Euroopan yhteisön puolesta 14 päivänä lokakuuta 2004 neuvoston päätöksellä 2006/507/EY (1).

               (2)

               Unioni on pannut yleissopimuksen velvoitteet täytäntöön unionin oikeudessa Euroopan parlamentin ja neuvoston asetuksella (EY) N:o 850/2004 (2).

               (3)

               Unioni pitää erittäin tärkeänä sitä, että yleissopimuksen liitteitä A, B ja/tai C laajennetaan vähitellen uusilla kemikaaleilla, jotka vastaavat pysyviä orgaanisia yhdisteitä koskevia kriteereitä, siten, että otetaan huomioon ennalta varautumisen periaate sekä pyritään saavuttamaan yleissopimuksen tavoite ja täyttämään hallitusten Johannesburgin kestävän kehityksen huippukokouksessa vuonna 2002 tekemä sitoumus siitä, että kemikaalien haitalliset vaikutukset minimoidaan vuoteen 2020 mennessä.

               (4)

               Yleissopimuksen 22 artiklan mukaan osapuolten konferenssi voi tehdä päätöksiä yleissopimuksen liitteiden A, B ja/tai C muuttamisesta. Tällaiset päätökset tulevat voimaan vuoden kuluttua siitä päivästä, jona tallettaja on antanut muutoksen hyväksymisen tiedoksi, ei kuitenkaan niiden yleissopimuksen osapuolten, jäljempänä ’osapuolet’, osalta, jotka ovat päättäneet jättäytyä muutoksen ulkopuolelle.

               (5)

               Saatuaan vuonna 2011 unionin tekemän pentakloorifenolin (PCP) lisäämistä koskevan esityksen yleissopimuksen nojalla perustettu pysyvien orgaanisten yhdisteiden arviointikomitea, jäljempänä ’arviointikomitea’, on saanut päätökseen PCP:tä koskevan työnsä. Arviointikomitea katsoi, että PCP täyttää yleissopimuksessa esitetyt edellytykset aineen lisäämiseksi sen liitteeseen A. Yleissopimuksen osapuolten konferenssin odotetaan seitsemännessä kokouksessaan päättävän PCP:n lisäämisestä yleissopimuksen liitteeseen A.

               (6)

               PCP:n markkinoille saattaminen ja käyttö on kielletty Euroopan parlamentin ja neuvoston asetuksen (EY) N:o 1907/2006 (3) nojalla. PCP:n saattaminen markkinoille ja käyttö kasvinsuojeluaineena on kielletty Euroopan parlamentin ja neuvoston asetuksen (EY) N:o 1107/2009 (4) nojalla ja biosidivalmisteena Euroopan parlamentin ja neuvoston asetuksen (EU) N:o 528/2012 (5) nojalla. Koska PCP kulkeutuu pitkiä matkoja ympäristössä, tämän kemikaalin käytön lopettaminen maailmanlaajuisesti hyödyttäisi unionin kansalaisia enemmän kuin pelkästään sen käytön kieltäminen unionissa.

               (7)

               Arviointikomitea suosittelee, että PCP lisätään yleissopimuksen liitteeseen A siten, että siihen liitetään yksittäinen vapautus, joka koskee PCP:n tuotantoa ja käyttöä ilmajohtojen pylväiden ja poikkivarsien käsittelyä varten. Unioni ei tarvitse yksittäistä vapautusta, mutta sen olisi hyväksyttävä vapautus yleissopimuksen osapuolten konferenssin seitsemännessä kokouksessa, jos se on edellytyksenä PCP:n lisäämiselle.

               (8)

               Saatuaan vuonna 2011 unionin tekemän kloorattuja naftaleeneja koskevan esityksen arviointikomitea on katsonut, että polyklooratut naftaleenit (PCN) täyttävät yleissopimuksessa esitetyt edellytykset aineiden lisäämiseksi sen liitteisiin A ja C. Yleissopimuksen sopimuspuolten konferenssin odotetaan seitsemännessä kokouksessaan päättävän PCN:ien lisäämisestä yleissopimuksen liitteisiin A ja C.

               (9)

               PCN:iä ei valmisteta unionissa, mutta niitä voi muodostua tahattomasti, merkittävimmässä määrin polton (ensisijaisesti jätteiden polton) yhteydessä. Tällaiset toiminnot kuuluvat Euroopan parlamentin ja neuvoston direktiivin 2010/75/EU soveltamisalaan (6) ja edellyttävät tiettyjen päästönhallintatoimenpiteiden soveltamista.

               (10)

               PCN:ien markkinoille saattaminen ja käyttö on kielletty unionissa asetuksen (EY) N:o 850/2004 nojalla. Koska PCN kulkeutuu pitkiä matkoja ympäristössä, tämän kemikaalin käytön lopettaminen maailmanlaajuisesti hyödyttäisi unionin kansalaisia enemmän kuin pelkästään sen käytön kieltäminen unionissa.

               (11)

               Saatuaan vuonna 2011 unionin tekemän heksaklooributadieenia (HCBD) koskevan esityksen arviointikomitea on katsonut, että HCBD täyttää yleissopimuksessa esitetyt edellytykset aineen lisäämiseksi sen liitteisiin A ja C. Yleissopimuksen sopimuspuolten konferenssin odotetaan seitsemännessä kokouksessaan päättävän HCBD:n lisäämisestä yleissopimuksen liitteisiin A ja C.

               (12)

               Unionissa ei enää ole HCBD:n tuotantoa, mutta sitä voi muodostua tahattomasti joissakin teollisuustoiminnoissa. Tällaiset toiminnot kuuluvat direktiivin 2010/75/EU soveltamisalaan ja edellyttävät tiettyjen päästönhallintatoimenpiteiden soveltamista.

               (13)

               HCBD:n markkinoille saattaminen ja käyttö on kielletty unionissa asetuksen (EY) N:o 850/2004 nojalla. Koska HCBD kulkeutuu pitkiä matkoja ympäristössä, tämän kemikaalin käytön lopettaminen maailmanlaajuisesti hyödyttäisi unionin kansalaisia enemmän kuin pelkästään sen käytön kieltäminen unionissa.

               (14)

               Perfluorioktaanisulfonihappo (PFOS) ja sen johdannaiset on jo lisätty yleissopimuksen liitteeseen B, ja niihin on liitetty useita yksittäisiä vapautuksia. Näiden vapautusten uudelleentarkastelun perusteella arviointikomitea rohkaisee sopimuspuolia lopettamaan PFOS:n käytön matoissa, nahoissa ja vaatteissa, tekstiileissä ja verhoilussa, pinnoitteissa ja pinnoitteiden lisäaineissa sekä termiittien ja punaisten tulimuurahaisten torjunnassa käytettävissä hyönteisten torjunta-aineissa. Lisäksi arviointikomitea rohkaisee sopimuspuolia rajoittamaan PFOS:n käytön kovametallipäällystyksessä, jolle on nykyään myönnetty yksittäinen vapautus, ainoastaan suljetuissa järjestelmissä käytettävään kovametallipäällystykseen; tämä katsotaan tällä hetkellä yleissopimuksessa hyväksyttäväksi käyttötarkoitukseksi. Lisäksi arviointikomitea rohkaisee osapuolia lopettamaan PFOS:n käytön Atta- ja Acromyrmex-lajeihin kuuluvien lehdenleikkaajamuurahaisten torjunnassa käytettävissä hyönteissyöteissä. Tämä käyttötarkoitus katsotaan tällä hetkellä yleissopimuksessa hyväksyttäväksi käyttötarkoitukseksi.

               (15)

               Unionin olisi kannatettava yksittäisten vapautusten ja hyväksyttävien käyttötarkoitusten poistamista PFOS:ltä ja sen johdannaisilta arviointikomitean ehdotuksen mukaisesti, mukaan lukien myös käyttöä kostutusaineina valvotuissa sähkökemiallisissa pinnoitusjärjestelmissä koskeva vapautus, joka on pantu unionissa täytäntöön asetuksella (EY) N:o 850/2004 ja jonka voimassaolo päättyy 26 päivänä elokuuta 2015,

         ON HYVÄKSYNYT TÄMÄN PÄÄTÖKSEN:
   1 artikla
   1.   Unionin kantana Tukholman yleissopimuksen sopimuspuolten konferenssin seitsemännessä kokouksessa tulisi pysyvien orgaanisten yhdisteiden arviointikomitean suositusten mukaisesti tukea:

               —

               pentakloorifenolin (7) (PCP) lisäämistä yleissopimuksen liitteeseen A. Tarvittaessa unioni voi hyväksyä yksittäisen vapautuksen, joka koskee PCP:n tuotantoa ja käyttöä ilmajohtojen pylväiden ja poikkivarsien käsittelyä varten,

               —

               polykloorattujen naftaleenien (8) (PCN) lisäämistä yleissopimuksen liitteisiin A ja C ilman vapautuksia,

               —

               heksaklooributadieenin (HCBD) lisäämistä yleissopimuksen liitteisiin A ja C ilman vapautuksia,

               —

               seuraavien yksittäisten vapautusten ja hyväksyttävien käyttötarkoitusten poistamista perfluorioktaanisulfonihappoa (PFOS) ja sen johdannaisia koskevasta merkinnästä yleissopimuksen liitteestä B: matot, nahka ja vaatteet, tekstiilit ja verhoilu, paperi ja pakkaukset, pinnoitteet ja pinnoitteiden lisäaineet, kumi ja muovit, punaisten tulimuurahaisten ja termiittien torjunnassa käytettävät hyönteisten torjunta-aineet, ja hyönteissyötit Atta- ja Acromyrmex-lajeihin kuuluvien lehdenleikkaajamuurahaisten torjunnassa,

               —

               PFOS:n käyttöä metallipäällystyksessä (kovametallipäällystys ja koristemetallipäällystys) koskevien yksittäisten vapautusten poistamista, lukuun ottamatta PFOS:n käyttöä kovametallipäällystyksessä ainoastaan suljetuissa järjestelmissä, joka on lueteltu yleissopimuksissa hyväksyttäväksi käyttötarkoitukseksi.

         2.   Tämän kannan mukauttamisesta yleissopimuksen osapuolten konferenssin seitsemännen kokouksen perusteella voidaan sopia paikan päällä tapahtuvan koordinoinnin yhteydessä.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 20 päivänä huhtikuuta 2015.

            Neuvoston puolesta

            Puheenjohtaja

         J. DŪKLAVS

      (1)  Neuvoston päätös 2006/507/EY, tehty 14 päivänä lokakuuta 2004, pysyviä orgaanisia yhdisteitä koskevan Tukholman yleissopimuksen hyväksymisestä Euroopan yhteisön puolesta (EUVL L 209, 31.7.2006, s. 1).

      (2)  Euroopan parlamentin ja neuvoston asetus (EY) N:o 850/2004, annettu 29 päivänä huhtikuuta 2004, pysyvistä orgaanisista yhdisteistä ja direktiivin 79/117/ETY muuttamisesta (EUVL L 158, 30.4.2004, s. 7).

      (3)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

      (4)  Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta (EUVL L 309, 24.11.2009, s. 1).

      (5)  Euroopan parlamentin ja neuvoston asetus (EU) N:o 528/2012, annettu 22 päivänä toukokuuta 2012, biosidivalmisteiden asettamisesta saataville markkinoilla ja niiden käytöstä (EUVL L 167, 27.6.2012, s. 1).

      (6)  Euroopan parlamentin ja neuvoston direktiivi 2010/75/EU, annettu 24 päivänä marraskuuta 2010, teollisuuden päästöistä (yhtenäistetty ympäristön pilaantumisen ehkäiseminen ja vähentäminen) (EUVL L 334, 17.12.2010, s. 17).

      (7)  Pentakloorifenoli ja sen suolat ja esterit.

      (8)  Diklooratut naftaleenit, triklooratut naftaleenit, tetraklooratut naftaleenit, pentaklooratut naftaleenit, heksaklooratut naftaleenit, heptaklooratut naftaleenit ja oktaklooratut naftaleenit joko erillisinä tai kloorattujen naftaleenien ainesosina.


title: Neuvoston päätös, tehty 25 päivänä toukokuuta 2007 , Euroopan ammatillisen koulutuksen kehittämiskeskuksen johtokunnan uusien jäsenten nimittämisestä ja jäsenten nimittämisestä eroavien tilalle

text:
               31.5.2007

               FI

               Euroopan unionin virallinen lehti

               C 120/4

      NEUVOSTON PÄÄTÖS,
   tehty 25 päivänä toukokuuta 2007,
   Euroopan ammatillisen koulutuksen kehittämiskeskuksen johtokunnan uusien jäsenten nimittämisestä ja jäsenten nimittämisestä eroavien tilalle
   (2007/C 120/03)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon vuoden 2005 liittymisasiakirjan ja erityisesti sen 51 artiklan,
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 (1) ja erityisesti sen 4 artiklan,
   sekä katsoo seuraavaa:

               (1)

               Neuvosto nimitti 18 päivänä syyskuuta 2006 (2) tekemällään päätöksellä Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2006 alkavaksi ja 17 päivänä syyskuuta 2009 päättyväksi toimikaudeksi.

               (2)

               Bulgarialaisten ja romanialaisen jäsenten paikat olivat avoinna.

               (3)

               Kehittämiskeskuksen johtokunnan jäsenen paikka hallitusten edustajien ryhmässä on vapautunut Andrea MONTANINOn erottua,

               (4)

               Kehittämiskeskuksen johtokunnan jäsenen paikka hallitusten edustajien ryhmässä on vapautunut Krzysztof KAFELin erottua,

               (5)

               Kehittämiskeskuksen johtokunnan jäsenen paikka työnantajajärjestöjen edustajien ryhmässä on vapautunut Marina PANKOVAn erottua,

               (6)

               Kehittämiskeskuksen johtokunnan jäsenen paikka työntekijäjärjestöjen edustajien ryhmässä on vapautunut Jean-Paul DELCROIX'n erottua,

               (7)

               Kehittämiskeskuksen johtokunnan jäsenen paikka työntekijäjärjestöjen edustajien ryhmässä on vapautunut Beata JAKUBOVAn erottua,

               (8)

               Kehittämiskeskuksen johtokunnan jäsenen paikka työntekijäjärjestöjen edustajien ryhmässä on vapautunut Bogdan OLSZEWSKIn erottua,

               (9)

               Jäsenvaltiot ovat esittäneet neuvostolle hallitustensa edustajista, ja komissio työntekijöiden ja työnantajien edustajista koostuvan ehdokasluettelonsa.

         ON PÄÄTTÄNYT SEURAAVAA:
   Ainoa artikla
   Nimitetään seuraavat henkilöt Euroopan ammatillisen koulutuksen kehittämiskeskuksen johtokunnan jäseniksi jäljellä olevaksi toimikaudeksi eli 17 päivään syyskuuta 2009:
   I   HALLITUSTEN EDUSTAJAT
   Bulgaria
   Valentina DEIKOVA
   Director
   Policies in Vocational Education and Training Directorate
   Ministry of Education and Science
   Italia
   Enrico Eugenio CECCOTTI
   Direttore dell'Osservatorio per le politiche attive del lavoro della Provincia di Roma,
   Romania
   Madlen SERBAN
   Director
   National Centre for VET Development
   Puola
   Piotr BARTOSIAK
   Senior Specialist
   Department for Vocational Training and Continuing Education
   Ministry of National Education
   II   TYÖNANTAJAJÄRJESTÖJEN EDUSTAJAT
   Bulgaria
   Galia BOZHANOVA
   Director, VET programmes
   Bulgarian Industrial Association — Union of the Bulgarian Business
   Latvia
   Ilona KIUKUCĀNE,
   Latvian Employers' Confederation
   Romania
   Ion HOHAN
   First Vice President of
   UGIR — 1903
   III   TYÖNTEKIJÄJÄRJESTÖJEN EDUSTAJAT
   Belgia
   Jef MAES
   ABVV Federaal
   Bulgaria
   Svetla TONEVA
   KNSB
   Latvia
   Ilze TRAPENCIERE
   Free Trade Union
   Confederation of Latvia —
   LBAS
   Romania
   Gheorghe SIMION
   CNSLR-FRATIA
   Puola
   Zygmunt CYBULSKI
   OPZZ

      Tehty Brysselissä 25 päivänä toukokuuta 2007.

            Neuvoston puolesta

            Puheenjohtaja

         A. SCHAVAN

      (1)  EYVL L 39, 13.2.1975, s. 1, asetus sellaisena kuin se on viimeksi muutettuna asetuksella (EY) N:o 2051/2004 (EUVL L 355, 1.12.2004, s. 1).

      (2)  EUVL C 240, 5.10.2006, s. 1.


Avis juridique important

|

41999D0007

Schengenin säännöstö - Toimeenpanevan komitean päätös, tehty 28 päivänä huhtikuuta 1999, yhteyshenkilöistä (SCH/Com-ex (99) 7 rev 2)

Virallinen lehti nro L 239 , 22/09/2000 s. 0411 - 0416

TOIMEENPANEVAN KOMITEAN PÄÄTÖS,tehty 28 päivänä huhtikuuta 1999,yhteyshenkilöistä(SCH/Com-ex (99) 7 rev 2)TOIMEENPANEVA KOMITEA, jokaottaa huomioon Schengenin sopimuksen soveltamisesta tehdyn yleissopimuksen 132 artiklan,ottaa huomioon kyseisen yleissopimuksen 7 ja 47 artiklan,ottaa huomioon 16 päivänä syyskuuta 1998 antamansa julistuksen (asiak. SCH/Com-ex (98) decl. rev 2),ON PÄÄTTÄNYT SEURAAVAA:1. Hyväksytään suunnitelma yhteyshenkilöiden vastavuoroisesta lähettämisestä neuvomaan ja avustamaan ulkorajojen turvaamis- ja valvontatehtävissä (asiak. SCH/I-Front (98) 170 rev 5).2. Sopimuspuolille suositellaan, että ne lähettäisivät yhteyshenkilöt mahdollisimman pian valitsemiinsa paikkoihin, jotka sisältyvät asiakirjassa SCH/I-Front (99) 9 rev 3 olevaan luetteloon, sekä tekemään tarvittavat kahdenkeskiset sopimukset. Tämä viitteellinen luettelo ei ole sitova ja sitä täydennetään tilanteen mukaan.Luxemburgissa 28 päivänä huhtikuuta 1999.PuheenjohtajaC. H. SchapperYHTEYSHENKILÖIDEN VASTAVUOROINEN LÄHETTÄMINEN NEUVONTA- JA AVUSTUSTEHTÄVIIN ULKORAJOJEN TURVAAMIS- JA VALVONTAOPERAATIOIHINSCH/I-Front (98) 170 rev 5Kokouksessaan 16. syyskuuta 1998 antamassaan julistuksessa SCH/Com-ex (98) decl 2 rev toimeenpaneva komitea antoi keskusryhmälle tehtäväksi tutkia, voidaanko sillä, että yhden sopimuspuolen virkamiehiä toimii neuvonantajina ja avustajina toisen sopimuspuolen ulkorajoilla suoritettavissa rajatarkastustehtävissä, parantaa rajojen turvallisuutta.Valtuuskunnat vastasivat kysymykseen rajat-alatyöryhmän kokouksessa 28. syyskuuta 1998 varauksettoman myönteisesti keskusteltuaan sitä ennen perusteellisesti siitä, millaiset olisivat ulkorajoille lähetettävien yhteyshenkilöiden neuvonta- ja avustusmahdollisuudet.Toimeenpanevan komitean antaman toimeksiannon mukaisesti jäljempänä esitetään ehdotus yhteyshenkilöiden vastavuoroisesta lähettämisestä neuvonantajiksi ja avustajiksi ulkorajojen turvaamis- ja valvontaoperaatioihin.1. YLEISTÄ1.1 Oikeudelliset puitteetYhteyshenkilöt lähetettäisiin Schengenin yleissopimuksen 47 artiklan 1-3 kappaleen sekä 7 artiklan kolmannen virkkeen perusteella.Kyseisten määräysten nojalla yhteysvirkamiehiä voidaan lähettää komennukselle määrätyksi tai määräämättömäksi ajaksi sopimuspuolten välisen yhteistyön helpottamiseksi ja nopeuttamiseksi. Myös nimenomaisesti ulkorajojen valvonnasta vastaavien viranomaisten avustaminen on määräysten mukaan mahdollista.Varsinainen komennukselle lähettäminen perustuu aina sopimuspuolten kahdenvälisiin sopimuksiin, joita voidaan tarvittaessa täydentää kyseisten viranomaisten välisillä käytännön järjestelyillä. Yhteyshenkilöitä vaihtavat valtiot voivat siis hyväksyä kahdenvälisesti määräyksiä, joiden nojalla voidaan poiketa jäljempänä esitetyistä periaatteista. Kahdenvälisten sopimusten tekeminen ei kuitenkaan estä keskinäistä yhteistoimintaa ja tietojenvaihtoa.1.2 Toiminta-alatYhteyshenkilöitä voidaan lähettää rajavalvontaviranomaisten yksiköihin maa- ja merirajoille sekä lentoasemille ja rannikkovartiostoon. Yhteyshenkilöt neuvovat ja avustavat pyynnöstä Schengen-valtioiden toimivaltaisten yksiköiden henkilökuntaa Schengen-alueen ulkorajojen valvonta- ja tarkastusoperaatioissa vastaanottavan maan viranomaisten suostumuksella ja sen määräämien sääntöjen mukaisesti. He voivat myös suorittaa tarkkailutehtäviä ja kerätä tarvittavia tietoja olettaman osoittamiseksi laittoman maahanmuuton ja rajat ylittävän rikollisuuden yhteydessä. He eivät kuitenkaan voi suorittaa tehtäviä, jotka kuuluvat valtioiden suvereniteetin piiriin. Yhteyshenkilöt on pääasiassa lähetettävä sellaisille rajanylityspaikoille ja rajaosuuksille, jotka ovat erityisen tärkeitä Schengen-alueelle suuntautuvan laittoman maahanmuuton kannalta.Yhteyshenkilöiden toimet eivät rajoita sen maan suvereniteettia, jota he avustavat; yhteyshenkilöt hoitavat tehtävänsä ottaen huomioon kyseisen valtion lainsäädännön ja hallinnon säännökset.Yhteyshenkilöiden, joiden tehtävistä esitetään jäljempänä esimerkinomaisesti kuvaus ja luettelo, ainoana tarkoituksena on neuvoa ja avustaa vastaanottavien Schengen-valtioiden rajavalvonnasta vastaavia viranomaisia.Tehtävät suoritetaan kaikissa tapauksissa- voimassa olevan kansallisen lainsäädännön mukaisesti,- noudattaen ehdottomasti erilaisten kahdenvälisten sopimusten määräyksiä, joita täydennetään tarvittaessa käytännön toteuttamista helpottavilla järjestelyillä,sekä- yhteisymmärryksessä vastaanottavan valtion viranomaisten kanssa ja niiden asettamin säännöin.Yhteyshenkilöiden tehtävät voivat olla seuraavanlaisia:Tietojenvaihtoon liittyvät tehtävät- Erityistapauksiin liittyvä säännöllinen tietojen hankinta ja vaihto.- Yhteyksien luominen toimivaltaisten viranomaisten välille erityisesti Schengenin yleissopimuksen 39 ja 46 artiklan puitteissa.- Tietojen toimittaminen vastaanottavan valtion yksiköille kysymyksistä, jotka koskevat yhteyshenkilön lähtömaahan liittyvälle alueelle saapumista ja sieltä poistumista.Neuvonta- ja avustustehtävät vastaanottavan valtion viranomaisten avustamiseksi- Vastaanottavan valtion viranomaisten neuvonta ja avustaminen seuraavissa toimissa:- matkustajien kanssa käytävät keskustelut ja- sellaisten asiakirjojen aitouden varmistaminen, jotka on myönnetty yhteyshenkilön lähtömaassa.- Vastaanottavan valtion viranomaisten neuvominen ja avustaminen rajavalvontaviranomaisten toteuttamissa seurantatoimenpiteissä, joista mainittakoon- raporttien laatiminen- selvitysten rekisteröinti- kuulustelut- tilastojen laatiminen.- Vastaanottavan valtion viranomaisten neuvominen ja avustaminen- yhteyshenkilöiden ennestään tuntemien asiakirjojen analysoinnissa- erilaisten rajavalvontatoimien suunnittelussa- rajavalvontaviranomaisten suorittamien toimien arvioinnissa.- Vastaanottavan valtion viranomaisten neuvominen ja avustaminen tilannekatsauksen ajantasaistamisessa.- Osallistuminen rajavalvontaan vastaanottavan valtion rajavalvontapartion mukana.Erityisesti lentoasemilla ja satamissa voidaan suorittaa myös seuraavia tehtäviä:- Neuvojen antaminen ja tiedon välittäminen viranomaisille silloin kun yhteyshenkilön lähtömaassa on suoritettu käännyttäminen ottaen huomioon voimassa olevat takaisinottosopimukset.- Yhteyshenkilön lähtömaan matkailijoiden tai liikenteenharjoittajien yhteyshenkilöiden neuvominen.1.3 Yhteyshenkilöiltä vaadittavat ominaisuudetKomennukselle lähetettävien virkamiesten on oltava ammatillisesti päteviä ja henkilökohtaisilta ominaisuuksiltaan soveltuvia mahdollisesti pitkäaikaiseen työtehtävään ulkomailla. Kyseeseen tulevat rajavalvontatehtävissä toimivat, kokeneet työntekijät. Heidän on mahdollisuuksien mukaan osattava perusteellisesti vastaanottavan maan kieltä tai vähintään hallittava tehtäväpaikan pääasiallinen työskentelykieli.Periaatteessa on toivottavaa, että kyseisiin tehtäviin nimitetään virkamiehiä, joilla on korkeatasoinen tekninen koulutus.1.4 LogistiikkanäkökohtiaVastaanottavan valtion on järjestettävä logistiikka-apua yhteyshenkilön lähtömaalle kunnioittaen molempien maiden suvereniteettia ja noudattaen kyseessä olevia kahdenvälisiä sopimuksia.- Vastaanottavien viranomaisten olisi, mikäli niiden käytettävissä olevat tilat sen sallivat, annettava yhteyshenkilön käyttöön toimisto tai ainakin osa jostakin toimistosta. Yhteyshenkilön on voitava käyttää vastaanottavan yksikön kaikkia logistiikkapalveluja.- Yhteyshenkilön majoittamisesta huolehtii hänen lähtömaansa. Vastaanottavan valtion on avustettava asunnon etsimisessä.- Kahdenvälisissä sopimuksissa määritellään, minkä viranomaisen alaisuuteen yhteyshenkilöt kuuluvat vastaanottavassa valtiossa (lähtömaan suurlähetystö tai vastaanottavan valtion ministeriö/viranomainen).- TerveydenhoitoYhteyshenkilöiden lähtömaa huolehtii siitä, että heillä on riittävä sairausvakuutus. Tarvittaessa on otettava lisävakuutus.2. TOIMINTAPAIKATRajat-alatyöryhmä on kerännyt luettelon kohteista, joihin Schengen-valtioiden suositellaan lähettävän yhteyshenkilöitä. Ohjeellinen luettelo ei ole sitova ja sitä täydennetään tilanteen muuttuessa.3. ARVIOINTI JA SEURANTASchengen-valtiot vaihtavat tarvittaessa yhteyshenkilöiden lähettämisestä saatuja kokemuksia rajat-alatyöryhmässä(1).(1) Sen jälkeen kun Schengenin säännöstö on sisällytetty osaksi Euroopan unionia, rajat-alatyöryhmä jatkaa työskentelyään ulkorajakysymyksiä käsittelevässä neuvoston toimivaltaisessa elimessä.(Yhteyshenkilöiden vastavuoroinen lähettäminen neuvonta- ja avustustehtäviin ulkorajojen turvaamis- ja valvontaoperaatioihin)SCH/-I-Front (99) 9 rev 3Ohjeellinen luettelo kohteista, joihin Schengen-valtioiden suositellaan lähettävän yhteyshenkilöitä tämänhetkisen tilannearvion perusteellaTämänhetkisen tilannearvion perusteella suositellaan, että Schengen-valtiot lähettävät yhteyshenkilöitä seuraavassa luettelossa mainittuihin kohteisiin.Tämä ohjeellinen luettelo ei ole sitova ja rajat-alatyöryhmä ajantasaistaa sitä tilanteen muuttuessa(1).1. Belgia- Bryssel (Zaventemin lentokenttä)2. Saksa- Frankfurt am Mainin lentokenttä- München (Franz-Joseph Straussin lentokenttä)- Frankfurt an der Oder (Saksan ja Puolan välinen maaraja)- Ludwigsdorf (Saksan ja Puolan välinen maaraja)- Zinnwald (Saksan ja Tsekin välinen maaraja)- Waidhaus (Saksan ja Tsekin välinen maaraja)- Hampuri (satama)3. Ranska- Marseille (satama)- Pariisi (Roissy, Charles-de-Gaullen lentokenttä)4. Kreikka- Ateena (lentokenttä)- Thessaloniki (lentokenttä)- Kakavia (Kreikan ja Albanian välinen raja)- Kastanies (Kreikan ja Turkin välinen raja)- Samos- Korfu5. Italia- Rooma-Fiumicino (lentokenttä)- Brindisi (meriraja)- Trapani- Trieste (Italian ja Slovenian välinen raja)- Milano (Malpensan lentokenttä)6. Alankomaat- Amsterdam (Schipholin lentokenttä)7. Itävalta- Wien-Schwechat (lentokenttä)- Nickelsdorfin moottoritie (Itävallan ja Unkarin välinen maaraja)- Spielfeld (Itävallan ja Slovenian välinen maaraja)- Berg (Itävallan ja Slovakian välinen maaraja)- Drasenhofen (Itävallan ja Tsekin välinen maaraja)8. Espanja- Algeciras (satama)- Madrid (Barajasin lentokenttä).(1) Sen jälkeen kun Schengenin säännöstö on sisällytetty osaksi Euroopan unionia, rajat-alatyöryhmä jatkaa työskentelyään ulkorajakysymyksiä käsittelevässä neuvoston toimivaltaisessa elimessä.


Avis juridique important

|

32001D0213

2001/213/EY: Neuvoston päätös, tehty 26 päivänä helmikuuta 2001, Brysselissä 24 päivänä marraskuuta 2000 parafoidun Euroopan yhteisön ja Bosnia ja Hertsegovinan tekstiilituotteiden kauppaa koskevan sopimuksen allekirjoittamisesta ja väliaikaisesta soveltamisesta

Virallinen lehti nro L 083 , 22/03/2001 s. 0001 - 0001

Neuvoston päätös,tehty 26 päivänä helmikuuta 2001,Brysselissä 24 päivänä marraskuuta 2000 parafoidun Euroopan yhteisön ja Bosnia ja Hertsegovinan tekstiilituotteiden kauppaa koskevan sopimuksen allekirjoittamisesta ja väliaikaisesta soveltamisesta(2001/213/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) Komissio on neuvotellut Euroopan yhteisön puolesta Bosnia ja Hertsegovinan kanssa sopimuksen tekstiilituotteiden kaupasta.(2) Sopimus parafoitiin 24 päivänä marraskuuta 2000.(3) Sopimus olisi allekirjoitettava Euroopan yhteisön puolesta edellytyksin, että sopimus mahdollisesti tehdään myöhemmin.(4) Sopimusta olisi aiheellista soveltaa väliaikaisesti 1 päivästä maaliskuuta 2001 vastavuoroisuusperiaatetta noudattaen, kunnes sen virallisen tekemisen edellyttämät asiaan kuuluvat menettelyt saatetaan päätökseen,ON PÄÄTTÄNYT SEURAAVAA:1 artiklaNeuvoston puheenjohtaja oikeutetaan nimeämään henkilöt, joilla on valtuudet allekirjoittaa Euroopan yhteisön ja Bosnia ja Hertsegovinan sopimus tekstiilituotteiden kaupasta Euroopan yhteisön puolesta edellytyksin, että sopimus mahdollisesti tehdään myöhemmin.2 artiklaEdellä 1 artiklassa tarkoitettua sopimusta sovelletaan väliaikaisesti 1 päivästä maaliskuuta 2001 vastavuoroisuusperiaatetta noudattaen, kunnes sen tekemistä koskevat menettelyt saatetaan päätökseen.Sopimuksen teksti on tämän päätöksen liitteenä.Tehty Brysselissä 26 päivänä helmikuuta 2001.Neuvoston puolestaPuheenjohtajaA. Lindh


title: 2006/361/EY: Komission päätös, tehty  19 päivänä toukokuuta 2006 , tiettyjen Malesiasta ja Thaimaasta peräisin olevien muovisäkkien, -kassien ja -pussien tuontia koskevan tukien vastaisen menettelyn päättämisestä

text:
               20.5.2006

               FI

               Euroopan unionin virallinen lehti

               L 134/43

      KOMISSION PÄÄTÖS,
   tehty 19 päivänä toukokuuta 2006,
   tiettyjen Malesiasta ja Thaimaasta peräisin olevien muovisäkkien, -kassien ja -pussien tuontia koskevan tukien vastaisen menettelyn päättämisestä
   (2006/361/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon neuvoston asetuksen (EY) N:o 2026/97 (1), jäljempänä ’perusasetus’, ja erityisesti sen 14 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   MENETTELY

               (1)

               Komissio ilmoitti 30 päivänä kesäkuuta 2005Euroopan unionin virallisessa lehdessä julkaistulla ilmoituksella (2) tiettyjen Malesiasta ja Thaimaasta peräisin olevien muovisäkkien, -kassien ja -pussien, jotka sisältävät vähintään 20 prosenttia polyeteeniä, joiden paksuus on enintään 100 mikrometriä ja jotka luokitellaan yleensä CN-koodeihin ex 3923 21 00, ex 3923 29 10 ja ex 3923 29 90, tuontia koskevan tukien vastaisen menettelyn aloittamisesta.

               (2)

               Samana päivänä komissio ilmoitti tiettyjen Kiinan kansantasavallasta, Malesiasta ja Thaimaasta peräisin olevien muovisäkkien, -kassien ja -pussien, jotka sisältävät vähintään 20 prosenttia polyeteeniä ja joiden paksuus on enintään 100 mikrometriä, tuontia koskevan polkumyyntitutkimuksen vireillepanosta.

               (3)

               Tukien vastainen menettely aloitettiin perusasetuksen 10 artiklan mukaisesti sen jälkeen, kun tiettyjen muovisäkkien, -kassien ja -pussien 30 eurooppalaista tuottajaa, jäljempänä ’valituksen tekijät’, jotka edustavat yli 25 prosenttia kyseisten säkkien, kassien ja pussien tuotannosta yhteisössä, olivat 18 päivänä toukokuuta 2005 tehneet valituksen. Valitus sisälsi alustavaa näyttöä tukien ja niistä aiheutuvan merkittävän vahingon olemassaolosta, ja se katsottiin riittäväksi perusteeksi tukien vastaisen menettelyn aloittamiselle.

               (4)

               Komissio ilmoitti virallisesti menettelyn aloittamisesta Malesian ja Thaimaan viranomaisille, vientiä harjoittaville malesialaisille ja thaimaalaisille tuottajille, tuojille/kauppiaille ja näiden järjestöille ja käyttäjille, joita asian tiedettiin koskevan, asianomaisten viejämaiden edustajille sekä valituksen tekijöille. Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi menettelyn aloittamista koskevassa ilmoituksessa asetetussa määräajassa.

         B.   VALITUKSEN PERUUTTAMINEN

               (5)

               Valituksen tekijät peruuttivat virallisesti valituksensa 10 päivänä helmikuuta 2006 päivätyllä kirjeellään komissiolle.

               (6)

               Perusasetuksen 14 artiklan 1 kohdan mukaisesti menettely päätetään, jos valitus peruutetaan, paitsi jos päättäminen ei ole yhteisön edun mukaista.

               (7)

               Komissio katsoi, että menettely olisi päätettävä, koska tutkimuksessa ei tullut esiin sellaisia seikkoja, joiden vuoksi menettelyn päättäminen ei olisi yhteisön edun mukaista. Asianomaisille osapuolille ilmoitettiin asiasta ja niille annettiin mahdollisuus esittää huomautuksensa. Vastalauseita ei esitetty.

               (8)

               Edellä sanottu huomioon ottaen komissio katsoo, että tiettyjen Malesiasta ja Thaimaasta peräisin olevien muovisäkkien, -kassien ja -pussien tuontia yhteisöön koskeva tukien vastainen menettely olisi päätettävä ilman tasoitustoimenpiteiden käyttöönottoa.

               (9)

               Tässä päätöksessä säädetyt toimenpiteet ovat neuvoa-antavan komitean lausunnon mukaiset,

         ON TEHNYT TÄMÄN PÄÄTÖKSEN:
   Ainoa artikla
   Päätetään Malesiasta ja Thaimaasta peräisin olevien muovisäkkien, -kassien ja -pussien, jotka sisältävät vähintään 20 prosenttia polyeteeniä ja joiden paksuus on enintään 100 mikrometriä, tuontia koskeva tukien vastainen menettely.

      Tehty Brysselissä 19 päivänä toukokuuta 2006.

            Komission puolesta

         Peter MANDELSON

            Komission jäsen

      (1)  EYVL L 288, 21.10.1997, s. 1. Asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12).

      (2)  EUVL C 159, 30.6.2005, s. 15.


Avis juridique important

|

32001B0447

2001/447/EY: Euroopan parlamentin päätös, tehty 4 päivänä huhtikuuta 2001, vastuuvapauden myöntämisestä Euroopan elin- ja työolojen kehittämissäätiön hallintoneuvostolle talousarvion toteuttamisesta varainhoitovuodelta 1999

Virallinen lehti nro L 160 , 15/06/2001 s. 0032 - 0034

Euroopan parlamentin päätös,tehty 4 päivänä huhtikuuta 2001,vastuuvapauden myöntämisestä Euroopan elin- ja työolojen kehittämissäätiön hallintoneuvostolle talousarvion toteuttamisesta varainhoitovuodelta 1999(2001/447/EY)EUROOPAN PARLAMENTTI, jokaottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön (Dublinin säätiö) tilinpäätöksestä ja hallinnosta 31. joulukuuta 1999 päättyneenä varainhoitovuonna (C5-0686/2000)(1),ottaa huomioon neuvoston 12. maaliskuuta 2001 antaman suosituksen (C5-0127/2001),ottaa huomioon EY:n perustamissopimuksen ja erityisesti sen 276 artiklan,ottaa huomioon työjärjestyksen 93 artiklan ja liitteen V,ottaa huomioon talousarvion valvontavaliokunnan mietinnön (A5-0108/2001),A. katsoo, että Dublinin säätiö "edistää parempien elin- ja työolojen suunnittelua ja luomista toimilla, joilla on tarkoitus kehittää ja levittää tätä kehitystä tukevaa tietämystä" noudattamalla seuraavia kuutta keskipitkän aikavälin tutkimuspainopistettä: työllistämiskäytäntö, työntekijöiden osallistuminen, yhtäläiset mahdollisuudet, sosiaalinen yhteenkuuluvuus, terveys ja hyvinvointi sekä kestävä kehitys,B. katsoo, että säätiön työ näyttää olevan jossakin määrin päällekkäistä Bilbaossa toimivan Euroopan työturvallisuus- ja työterveysviraston toiminnan kanssa; panee merkille virastojen välisen yhteistyöpöytäkirjan,C. katsoo, että 14. heinäkuuta 1998 annettujen menettelysääntöjen mukaisesti työllisyys- ja sosiaaliasioiden valiokunta valvoo Dublinin säätiötä, joka sai 14,5 miljoonaa euroa vuosittaista tukea, sekä Bilbaon virastoa, joka sai 6,5 miljoonaa euroa vuosittaista tukea.D. katsoo, että parlamentti myönsi 13. huhtikuuta 2000(2) säätiön hallintoneuvostolle vastuuvapauden vuodelta 1998 ja pyysi:i) säätiötä esittämään arviointinsa tulokset sekä uuden strategian ja toimintasuunnitelman vuosille 2001-2004 ennen 31. joulukuuta 2000,ii) tilintarkastustuomioistuinta harjoittamaan vastuuvapauden myöntäjän päätösten järjestelmällistä seurantaa sekä esittämään kattavan analyysin kaikista erillisvirastoja koskevista tarkastuksista,iii) säätiötä ja tilintarkastustuomioistuinta lyhentämään kuulemismenettelyn kestoa, jotta taataan, että vuosittainen kertomus voidaan esittää parlamentille ennen kyseistä varainhoitovuotta seuraavan vuoden heinäkuun 15 päivää,E. ottaa huomioon, että säätiö ei saanut arviointiaan valmiiksi ennen vuosien 2001 ja 2004 välistä jaksoa koskevan nelivuotisen ohjelman hyväksymistä,F. katsoo, että tilintarkastustuomioistuin on yleensä arvioinut pikemminkin taloutta kuin suorituksia eikä se ole kattavasti analysoinut kaikkien viraston suorittamien tilintarkastusten tuloksia eikä se ole lyhentänyt kuulemismenettelyään, jotta parlamentti voisi ottaa sen tulokset huomioon ennen kuin se äänestää seuraavan vuoden talousarviosta,G. katsoo, että tilintarkastustuomioistuin on saanut riittävän varmuuden siitä, että 31. joulukuuta 1999 päättyneen varainhoitovuoden tilinpäätös on luotettava ja tilien perustana olevat toimet kaiken kaikkiaan lailliset ja asianmukaiset, kun huomioon otetaan maksusitoumusten siirtoa koskeva varaus,1. panee merkille seuraavat luvut Euroopan elin- ja työolojen kehittämissäätiön tileistä:Varainhoitovuosi 1999>TAULUKON PAIKKA>Dublinin säätiö2. kehottaa säätiötä suorittamaan ulkopuolisen arvioinnin ensimmäistä kertaa 26. toukokuuta 1975 neuvoston asetuksella (ETY) N:o 1365/75 Euroopan elin- ja työolojen kehittämissäätiön luomisesta(3) tapahtuneen perustamisensa jälkeen; kehottaa esittämään tämän arvioinnin valossa toimintasuunnitelman ennen vuoden 2001 loppua; pyytää, että arvioinnissa tutkitaan, miten keskeiset eturyhmät, kuten parlamentti, komissio, jäsenvaltiot, teollisuus ja yliopistot arvioivat säätiön toimintaa; pyytää sisällyttämään arviointiin säätiön toiminnan vaikutusten arvioinnin;3. pyytää arvioimaan virastojen nykyisen yhteistyön ja analysoimaan Euroopan elin- ja työolojen kehittämissäätiön ja Euroopan työturvallisuus- ja työterveysviraston yhdistämisen edut ja haitat; katsoo kuitenkin, että ennen kuin komissio tarkastelee Euroopan elin- ja työolojen kehittämissäätiön ja Euroopan työturvallisuus- ja työterveysviraston mahdollista yhdistämistä, sen pitäisi analysoida ne johtopäätökset ja ehdotukset, jotka sisältyvät näiden kahden viraston ulkoiseen arviointiin, joka on suunniteltu alkavaksi huhtikuun 2001 puolivälissä;4. pitää tervetulleena SI2-tilinpitojärjestelmän käyttöönottoa tammikuussa 2001; panee merkille, että säätiö on toiminut 1. heinäkuuta 2000 alkaen puheenjohtajana yhteisessä tukipalvelussa (Common Support Service), joka on foorumi, jolla kokoontuvat kaikki SI2:n käyttäjät, eli yhdeksän erillisvirastoa, talous- ja sosiaalikomitea sekä alueiden komitea;5. kannustaa säätiötä edelleen vähentämään riippuvuuttaan ennakkomaksuista ja pitää tervetulleena, että niiden käyttö on vähentynyt 40 prosentista kokonaismenoista palkat pois luettuna vuonna 1997 (3,89 miljoonaa euroa) 37 prosenttiin vuonna 1998 (3,40 miljoonaa euroa) ja lisäleikkausten jälkeen 18 prosenttiin vuonna 1999 (2,94 miljoonaa euroa); panee merkille, että säätiö pyrkii supistamaan käytön vähimmäistasolle;6. panee merkille, että säätiö on pystynyt muuttamaan seitsemän käännösvirkaa A-viroiksi hyödyntämällä suuremmassa määrin Luxemburgin käännöskeskusta;7. on huolissaan vuodelta 1999 vuodelle 2000 siirrettyjen määrärahojen suuresta määrästä, joka oli 3640497 euroa tai noin 25 prosenttia yhteisön tuesta, joka oli 14500000 euroa;Parlamentti8. kehottaa asiantuntijavaliokuntiaan valvomaan tiiviisti Dublinin säätiön ja Bilbaon viraston toimintaa ja vaikutusta, jotta voidaan arvioida, miten hyvin ne täyttävät omat tehtävänsä;Tilintarkastustuomioistuin9. kehottaa tilintarkastustuomioistuinta esittämään yksittäiset tarkastuskertomukset ennen kyseistä varainhoitovuotta seuraavan vuoden heinäkuun 15 päivää; kehottaa tilintarkastustuomioistuinta esittämään luonteeltaan horisontaaliset tulokset vuosikertomuksessaan hallintomenojen luvun erillisvirastoja koskevassa jaksossa; pitäisi tervetulleena sitä, että puhtaasti taloudellisista tarkastuksista siirryttäisiin korostamaan suorituskykyä, minkä yhteydessä tilintarkastustuomioistuin käsittelisi seuraavia kysymyksiä:i) viraston lisäarvo: mukaan luettuna arviointi viraston toiminnan asianmukaisuudesta sekä sen laadusta ja kokonaisvaikutuksista,ii) tehokkuus: mukaan luettuna tutkimus siitä, miten tehokkaasti ja vaikuttavasti virasto täyttää tehtävänsä,iii) suhteellinen etu: mukaan luettuna ehdotuksia tavoiksi, joilla vältetään mahdolliset rinnakkaisuudet tai päällekkäisyydet toisten virastojen kanssa;Vastuuvapauden myöntämistä koskeva päätös10. myöntää tilintarkastustuomioistuimen kertomuksen perusteella vastuuvapauden Euroopan elin- ja työolojen kehittämissäätiön hallintoneuvostolle sen talousarvion toteuttamisesta varainhoitovuodelta 1999;11. kehottaa puhemiestä välittämään tämän päätöksen Euroopan elin- ja työolojen kehittämissäätiön hallintoneuvostolle, neuvostolle, komissiolle ja tilintarkastustuomioistuimelle sekä julkaisemaan sen Euroopan yhteisöjen virallisessa lehdessä (L-sarja).Julian PriestleypääsihteeriNicole Fontainepuhemies(1) EYVL C 373, 27.12.2000, s. 39.(2) EYVL C 40, 7.2.2001, s. 384.(3) EYVL L 139, 30.5.1975, s. 1.